Árið 2018 sögðust 83 prósent svarenda hafa farið í utanlandsferð , það er marktæk aukning milli ára en árið 2017 sögðust 78 prósent hafa farið utan . Alls fóru 44,9 prósent svarenda í fleira en þrjár ferðir í fyrra . Í einkennandi greinum ferðaþjónustu kemur losunin fyrst og fremst frá flugi en samkvæmt úttekt Umhverfisstofnun jókst losun frá flugi til og frá Íslandi um 13,2 prósent milli áranna 2016 og 2017 . Í niðurstöðum Umhverfiskönnunar Gallups frá því í janúar má sjá að rúmlega helmingur landsmanna sögðust hafa breytt neysluvenjum sínum í daglegum innkaupum gagngert til þess að minnka umhverfisáhrif á síðustu tólf mánuðum . Því virðist að fólk sé frekar til í að minnka loftlagsáhrif með breyttri neysluhegðun fremur en breyttri ferðahegðun . Í Svíþjóð hefur að undanförnu skapast mikil umræða um mengun vegna flugferða og hafa svíar byrjað að nota myllumerkið #jagstannarpåmarken eða ég held mig á jörðinni til að vekja athygli á málefninu . Þar á meðal er sænska aðgerðarsinninn Greta Thunberg en hún hefur vakið athygli með yfirlýstri ákvörðun sinni um að hætta að ferðast með flugvélum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .